Religioonile on läbi ajaloo omistatud erinevaid rolle. Mulle isiklikult on neist sümpaatseimad kaks. Roy Rappapordi väitel määrab just religioon ära inimkogukonna eluvõimalikkuse ehk homeostaasi piirid. Peamiseks religiooni ülesandeks on tema väitel tõeloome, mis on kogu kommunikatsiooni aluseks. Tõde on Rappapordi järgi "tõestamatutele väidetele omistatud absoluutse tõesuse omadus". Just nii religioon tõde loobki, et omistab tõestamatule absoluutse  tõesuse. Tõde saab tõeseks siiski mitte üksnes läbi omistamise ja seejärel uskumise, vaid tõeloome vajab ka verd. Vajab oma usutavuse tõestuseks ohvreid.